ඒ අනුව එම පුවත්පතේ ප්‍රධාන කර්තෘ චන්දන සිරිමල්වත්ත මහතා පසුගිය සිකුරාදා රහස් පොලීසියේ පෙනී සිට මේ සම්බන්ධයෙන් ප්‍රකාශයක්ද ලබා දී තිබේ.පසුව ඒ මහතා අත්අඩංගුවට ගෙන ඇති අතර මේ වන විට රැඳවුම් නියෝග මත රඳවා ගෙන ප්‍රශ්න කෙරෙයි.කොළඹ අපරාධ පරීක්ෂණ දෙපාර්තමේන්තුව ඉදිරිපත් කළ වාර්තාව මඟින් කළ ඉල්ලීමකට අනුව ඉදිරි පරීක්ෂණ කටයුතු සඳහා මේ පුවත්පත් කාර්යාලයට මුද්‍රා තැබීමට අධිකරණය අවසර ලබා තිබේ.මේ සිද්ධියේ වගඋත්තර පාර්ශ්වය වන ලංකා ඉරිදා පුවත්පතේ කළමණාකාරීත්වයට සභ අධ්‍යක්ෂක මණ්ඩලයට අද (1) දින ගංගොඩවිල මහේස්ත්‍රාත් අධිකරණය ඉදිරියේ් පෙනී සිටින ලෙසද මහේස්ත්‍රාත්වරයා වැඩිදුරටත් නියෝග කර ඇත.නුගේගොඩ දෙල්කඳ පරණ කැස්බෑව පාරේ පිහිටි ප්‍රධාන මුද්‍රණාලය මුද්‍රා තබා ඇති අතර එය මිරිහාන පොලිසියේ ආරක්ෂාව යටතේ පවතී.ඊයේ දින ලංකා පුවත්පත් කාර්යාලය රහස් පොලීසියේ පරීක්ෂාවට ලක් වී නොමැති බවද ආරංචි මාර්ග සඳහන් කරයි.